作者：何梦桂
词牌/韵律：沁园春

paragraphs: 老去无心，看尽青山，山前暮云。
问重来海燕，乌衣安在，乍归辽鹤，华表空存。
世路悠悠，风尘渺渺，白发相催乌兔频。
浮生事，算天涯海角，谁是闲人。
几番甲子庚申。
看青草年年秋又春。
笑武陵源上，桃花未实，昆仑山下，瑶树长新。
霓羽飘零，蛾眉萧飒，欲觅神仙隔两尘。
草堂在，但休教山鬼，夜半移文。